Seliansky potok

Seliansky potok je potok na území okresu Veľký Krtíš, je to pravostranný prítok Čebovského potoka a meria 10,5 km. 

Pramení v Krupinskej planine, v podcelku Modrokamenské úboče, na juhozápadnom úpätí vrchu Benda (456,3 m n. m.) v nadmorskej výške okolo 310 m n. m. Tečie prevažne juhovýchodným smerom cez Ipeľskú kotlinu, časť Čebovská pahorkatina. Preteká cez Seľany, zľava priberá prítok spod Vápenníka (451,0 m n. m.) a tiež Bodorovský potok. Do Čebovského potoka ústi pri obci Opatovská Nová Ves v nadmorskej výške približne 150 m n. m.

 Referencie 

Kategória:Potoky na Slovensku
Kategória:Povodie Ipľa
Kategória:Vodné toky v okrese Veľký Krtíš